Konstancija Bialopetraviečienė

Konstancija Kučinskaitė–Bialopetraviečienė (1921 m. vasario 14 d. Marijampolėje – 1996 m. gruodžio 17 d. Vilniuje) – lietuvių kino ir teatro aktorė, Lietuvos televizijos darbuotoja.

 Biografija 
Aktorystės mokėsi 1938–1940 m. pas režisierių Juozą Miltinį Darbo rūmų teatro studijoje Kaune. 1940 m. teatro trupei persikėlus į Panevėžį, naujai įsteigtą teatrą, ji ten neišvyko. Dirbo Kauno Vaikų ir moksleivių laisvalaikio rūmuose, vadovavo dramos būreliui.

1956 m. su šeima persikėlė į Vilnių. Kurį laiką K. Bialopetraviečienė nedirbo, augino vaikus. 1960 m. pradėjo dirbti Lietuvos televizijoje. Ilgą laiką dirbo televizijos žinių redakcijoje režisieriaus asistente. Lietuvos kino studijoje dirbo filmų įgarsintoja.

 Vaidmenys 
 1962 m. nusifilmavo kino filme „Svetimi“ (rež. Marijonas Giedrys), kuriame vaidino pagrindinio veikėjo Vilkišiaus (akt. Bronius Babkauskas) draugę Elvyrą.
 Aštuonis sezonus nuo 1965 iki 1972 m. vaidino Konstanciją Petraitenę pirmajame lietuviškame TV seriale „Petraičių šeimoje“ (rež. Galina Dauguvietytė).

 Literatūra 
 Galina Dauguvietytė, „Perpetuum mobile“, (sud. Inga Liutkevičienė) Tyto Alba, Vilnius, 2002, 218–238 p. ISBN 9986-16-231-9.

 Nuorodos 
 G. Dauguvietytė apie serialo aktorius
 Apie Konstanciją Kučinskaitę obuolys.lt svetainėje 

Kategorija:Lietuvos aktoriai